ตุ่มขึ้นอยู่บริเวณหน้าขา(ต้นขา)มีตุ่มเดียวค่ะ พอโดนตุ่มแล้วรู้สึกเหมือนมีน้ำข้างในค่ะ เอาเข็มจิ้มดู เลือดออก แต่ไม่มีหนอง อยากทราบว่ามันเป็นอะไรคะ เกิดจากสาเหตุอะไร ต้องดูแลรักษายังไง
สวัสดีค่ะ ตุ่มที่ต้นขาอาจเกิดได้จาก-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มาก-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-ผื่นผิวหนังอักเสบจากการสัมผัส เช่นสบู่ โลชั่น น้ำหอม-ผื่นผิวหนังอักเสบจากภูมิแพ้-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิวการให้ได้การวินิจฉัยที่แน่นอนควรพบแพทย์เพื่อตรวจร่างกาย หากตุ่มลุกลาม เจ็บปวดมาก มีหนองหรือเลือดไหลจากตุ่ม ควรรีบไปการดูแลตัวเองเบื้องต้น ไม่ไปแกะเกาตุ่มเพราะอาจเพิ่มโอกาสการติดเชื้อ รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย